A Tanács 2146/68/EGK rendelete

(1968. december 20.)

az olaj- és zsírpiac közös szervezésének létrehozásáról szóló 136/66/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a Közösségben az olajok és zsírok egységes ára rögzítésének eljárását össze kell hangolni az egységes árrendszer alá tartozó többi ágazatra előírtakkal;

mivel az olívaolajra kiszabott lefölözés előzetes rögzítésére szolgáló rendszer hiányában a közösségi importőrök és exportőrök a szerződés megkötésekor nem tudhatják, hogy a termék önköltségi ára hogyan alakul; mivel ez a helyzet még nehezebbé teheti a Közösség olajjal történő rendes ellátását; mivel ebből következően elő kell írni, hogy az olívaolajra kiszabott lefölözés előzetesen rögzíthető legyen;

mivel kifejezett rendelkezésekre van szükség, hogy az olívaolajra és az olajos magvakra előzetesen rögzíteni lehessen az export-visszatérítés mértékét;

mivel a 136/66/EGK tanácsi rendelet [2] 35. cikke előírja, hogy az említett rendelet mellékletében az olívaolajra meghatározott leírások és -meghatározások alkalmazandók a Közösségen belüli, vagy harmadik országokkal folytatott kereskedelemben, kivéve a harmadik országokba irányuló kivitelt; mivel célszerűnek bizonyult ezeknek a leírásoknak és meghatározásoknak a kiterjesztése a harmadik országokba irányuló kivitelre is,

ELFOGADTA EZT A RENDELETET:

1. cikk

"Minden év augusztus 1-jét megelőzően a Szerződés 43. cikkének (2) bekezdésében megállapított szavazási eljárással összhangban meg kell határozni a Közösségre nézve az olívaolajra érvényes termelési irányárat, piaci irányárat és intervenciós árat.

A Tanács a Bizottság javaslatára, a Szerződés 43. cikkének (2) bekezdésében megállapított szavazási eljárással összhangban minden év október 1-jét megelőzően rögzíti az olívaolajra vonatkozó közösségi küszöbárat."

2. cikk

"(1) A behozatalra alkalmazandó lefölözés a behozatal napján érvényes lefölözés.

Amennyiben azonban az 1. cikk (2) bekezdése c) pontjában megnevezett termékekről van szó, a lefölözést az érintett fél kérelmére a Tanács által – a Bizottság javaslatára – a Szerződés 43. cikkének (2) bekezdésében megállapított szavazási eljárással összhangban elfogadott szabályok szerint előzetesen is rögzíteni lehet.

(2) E cikk alkalmazásának részletes szabályait a 38. cikkben megállapított eljárással összhangban kell elfogadni."

3. cikk

"(2) A Tanács a Bizottság javaslatára, a Szerződés 43. cikkének (2) bekezdésében megállapított szavazási eljárással összhangban elfogadja az e cikkben említett intézkedésekre vonatkozó általános szabályokat, és különösen a visszatérítés nyújtására, a lefölözés kiszabására, a lefölözés és a visszatérítés összegének meghatározására, valamint adott esetben a visszatérítés előzetes rögzítésére vonatkozó általános szabályokat.

(3) E cikk alkalmazásának részletes szabályait a 38. cikkben megállapított eljárással összhangban kell elfogadni."

4. cikk

"(1) Minden év augusztus 1-jét megelőzően a Közösségre vonatkozó irányárat és egy intervenciós alapárat kell meghatározni az olajos magvak minden fajtája számára.

A 25. cikk rendelkezéseire is figyelemmel ezek az árak a következő naptári évben kezdődő gazdasági év során végig érvényben maradnak. Ezen árak szabványminőségre vonatkoznak, és a nagykereskedelmi forgalmazás szakaszában, adók nélkül kerülnek rögzítésre.

Az első albekezdésben említett árakat, azt az intervenciós központot, amelyre vonatkozóan az intervenciós alapárat kiszámolják, valamint a szabványminőséget a Tanács határozza meg, a Szerződés 43. cikkének (2) bekezdésében megállapított eljárással összhangban.

A gazdasági év kezdő- és zárónapját a Tanács – a Bizottság javaslatára – a Szerződés 43. cikkének (2) bekezdésében megállapított szavazási eljárással összhangban határozza meg."

5. cikk

"(2) A Tanács a Bizottság javaslatára, a Szerződés 43. cikkének (2) bekezdésében megállapított szavazási eljárással összhangban elfogadja a visszatérítés nyújtására, a lefölözés kiszabására, és adott esetben a visszatérítés előzetes rögzítésére vonatkozó általános szabályokat.

(3) E cikk alkalmazásának részletes szabályait a 38. cikkben megállapított eljárással összhangban kell elfogadni."

6. cikk

"A tagállamok az emberi fogyasztásra szánt olívaolajra vonatkozó jogszabályok összehangolásának sérelme nélkül a Közösségen belüli, vagy harmadik országokkal folytatott kereskedelem céljaira az olívaolajnak e rendelet mellékletében megállapított leírásait és meghatározásait fogadják el."

7. cikk

"42a. cikk

A közös vámtarifa értelmezésének általános szabályait, valamint alkalmazásának részletes szabályait kell alkalmazni az e rendeletben szabályozott termékek tarifális besorolására is; az e rendelet alkalmazásából eredő vámnómenklatúrát a közös vámtarifába be kell építeni."

8. cikk

Ez a rendelet az Európai Közösségek Hivatalos Lapjában való kihirdetése napját követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1968. december 20-án.

a Tanács részéről

az elnök

V. Lattanzio

[1] HL C 108., 1968.10.19., 46. o.

[2] HL 172., 1966.9.30., 3025/66. o.

--------------------------------------------------